Уилям Бътлър Йейтс
Лудата Джейн разговаря с епископа

chitanka.info

С епископа веднъж на спор

се спряхме насред път:

„Пресъхват вените ти, Джейн,

гърдите ти висят.

Сред кална смет недей живя —

мечтай за райски кът.“

„Без кал не може хубостта! —

извиках. — Де е злото?

Мъж нямам, но така твърдят

и гроба, и леглото.

Душата го шепти от гордост,

от низост пък — телото.

Обикна ли, душа и плът,

се втурвам да заложа.

Виж Любовта — във всяка смет

отърква свойта кожа.

Че всяко тяло би изтляло,

ако не види ножа.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.